
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3176 

13 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση θεμάτων καταγραφής, στρατολογικής πα¬ 
ρακολούθησης και απογραφής στρατευσίμων.... ι 

Απονομή Ηθικής Αμοιβής σε Μ.Υ. του ΥΠΕΘΑ/ΓΕΣ. 2 

Τροποποίηση της υπ’ αριθμ. 6878/14-10-2013 απόφα¬ 
σης του Περιφερειακού Διευθυντή Πρωτοβάθμι¬ 
ας και Δευτεροβάθμιας Εκπαίδευσης Κρήτης με 
Θέμα: «Συγκρότηση Σχολικών Δικτύων Εκπαίδευ¬ 
σης και Υποστήριξης». 3 


ΑΠΟΦΑΣΕΙ Σ 

Αριθμ. Φ. 429.1/47/354987/Σ. 2252 (1) 

Ρύθμιση θεμάτων καταγραφής, στρατολογικής παρα¬ 
κολούθησης και απογραφής στρατευσίμων. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΕΘΝΙΚΗΣ ΑΜΥΝΑΣ - ΕΣΩΤΕΡΙΚΩΝ 
- ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ ΗΛΕΚΤΡΟΝΙ¬ 
ΚΗΣ ΔΙΑΚΥΒΕΡΝΗΣΗΣ - ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

α. Τις διατάξεις της παραγράφου 3 του άρθρου 10 
του ν. 3421/2005 «Στρατολογία των Ελλήνων και άλλες 
διατάξεις» (ΦΕΚ 302/13-12-05, τ. Α'). 

β. Αριθμ. Υ304/1 Ιουλ 2013 απόφαση Πρωθυπουργού 
«Ανάθεση αρμοδιοτήτων στην Αναπληρωτή Υπουργό Εθνι¬ 
κής Άμυνας Φωτεινή Γεννηματά» (ΦΕΚ 1635/2.7.2013, τ. Β'). 

γ. Την υτί αριθμ. Υ305/01-07-2013 απόφαση του Πρω¬ 
θυπουργού « Καθορισμός αρμοδιοτήτων του Αναπληρω¬ 
τή Υπουργού Εσωτερικών Λεωνίδα Γρηγοράκου» (ΦΕΚ 
1628/1.7.2013, τ. Β'). 

δ. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

ε. Την από 19.10.2013, πρόταση του Αρχηγού του Γενι¬ 
κού Επιτελείου Εθνικής Άμυνας, αποφασίζουμε: 


Άρθρο 1 

Στοιχεία που αναγράφονται στα Δελτία Απογραφής 
(ΔΑ) 

1. Τα Δελτία Απογραφής (ΔΑ) που υποχρεούνται να 
συμπληρώνουν οι στρατεύσιμοι περιλαμβάνουν τα εξής 
στοιχεία: 

α. Στρατολογικά στοιχεία, [αρμόδια Στρατολογική 
Υπηρεσία (ΣΥ) και Στρατιωτικό Αριθμό (ΣΑ)]. 

β. Ληξιαρχικά Στοιχεία (Ονοματεπώνυμο, όνομα πατέ¬ 
ρα και μητέρας, ημερομηνία και έτος γέννησης). 

γ. Στοιχεία Ταυτότητας [Αριθμό Δελτίου Αστυνομι¬ 
κής Ταυτότητας (ΑΔΤ) ή διαβατηρίου], Αριθμό Μητρώου 
Κοινωνικής Ασφάλισης (ΑΜΚΑ), Αριθμό Φορολογικού 
Μητρώου (ΑΦΜ), Μητρώο Αρρένων Δήμου στο οποίο 
είναι εγγεγραμμένος ο στρατεύσιμος. 

δ. Πλήρη διεύθυνση διαμονής, διεύθυνση ηλεκτρονικού 
ταχυδρομείου (β-πιαίΙ), τηλέφωνα επικοινωνίας. 

ε. Γραμματικές γνώσεις, ειδικές γνώσεις και ικανό¬ 
τητες (ναυταθλητισμός, κολύμβηση, πολεμικές τέχνες, 
άδεια οδήγησης κ.λπ.), ξένες γλώσσες και βαθμό γνώσης 
τους, θρήσκευμα, επάγγελμα του γονέα τους, επάγγελ¬ 
μα που ασκούν οι ίδιοι και χρονικό διάστημα άσκησής 
του. Η δήλωση του θρησκεύματος είναι προαιρετική. 

στ. Σωματομετρικά στοιχεία, ομάδα αίματος και τυχόν 
παθήσεις. 

ζ. Διάρκεια πιθανής μειωμένης στρατεύσιμης στρατι¬ 
ωτικής υποχρέωσης. 

η. Προτίμηση Κλάδου των Ενόπλων Δυνάμεων και επι¬ 
θυμία εκπλήρωσης στρατεύσιμης στρατιωτικής υποχρέ¬ 
ωσης στις Ειδικές Δυνάμεις. 

θ. Κάθε άλλο στοιχείο, που κρίνεται απαραίτητο για 
την απογραφή των στρατευσίμων. 

2. Ο τύπος και το περιεχόμενο του εντύπου του Δελ¬ 
τίου Απογραφής, καθορίζεται και τροποποιείται από 
τη ΔΣΣΝΣ/ΓΕΕΘΑ. 

Αρθρο 2 

Τρόπος συμπλήρωσης των ΔΑ και δικαιολογητικά που 
συνυποβάλλονται από τους στρατεύσιμους 

1. Οι στρατεύσιμοι προσέρχονται για την απογραφή 
τους σε οποιαδήποτε Στρατολογική Υπηρεσία (ΣΥ) ή 

στα Κέντρα Εξυπηρέτησης Πολιτών (ΚΕΠ), προσκομί¬ 
ζοντας αποδεικτικά έγγραφα ταυτοπροσωπίας. Για την 
απογραφή απαιτείται η συμπλήρωση του Δελτίου Απο- 
γραφής που γίνεται από τις προαναφερόμενες υπηρε¬ 
σίες ηλεκτρονικά, με σαφήνεια και ακρίβεια. 

2. Ειδικά, οι διαμένοντες στο εξωτερικό μπορούν να 
απογραφούν στις αρμόδιες Προξενικές Αρχές, συμπλη¬ 
ρώνοντας το έντυπο του Δελτίου Απογραφής, το οποίο 
μπορεί να εκτυπωθεί από την ιστοσελίδα της ΔΣΣΝΣ/ 
ΓΕΕΘΑ (νννννν.εΐΐ'εΐοίοςιώ.ςιΐ') και να το αποστείλουν συ¬ 
μπληρωμένο στην αρμόδια ΣΥ μέσω της αρμόδιας προ¬ 
ξενικής αρχής. 

3. Οι μη εγγεγραμμένοι σε μητρώο αρρένων, οι οποίοι 
υποχρεούνται να απογραφούν (αδήλωτοι), προκειμέ- 
νου να θεωρηθούν ως εμπροθέσμως καταθέσαντες, 
οφείλουν μέχρι την καθορισμένη προθεσμία από την 
παράγραφο 1 του άρθρου 3 της παρούσας απόφασης, 
να υποβάλουν στην αρμόδια ΣΥ βεβαίωση της αρμόδιας 
υπηρεσίας, από την οποία να προκύπτει ότι υπέβαλαν 
δικαιολογητικά για την εγγραφή τους σε μητρώα αρ¬ 
ρένων. Οι παραπάνω έχουν υποχρέωση να απογραφούν 
εντός μηνός από την έκδοση της απόφασης εγγραφής 
τους στο μητρώο αρρένων. 

4. Όσοι έχουν προβλήματα υγείας, για τα οποία πιθα¬ 
νολογείται η ακαταλληλότητα για στράτευση, υποβάλ¬ 
λουν ιατρικές γνωματεύσεις ή βεβαιώσεις. 

Άρθρο 3 

Προθεσμίες και υπηρεσίες κατάθεσης των ΔΑ 

1. Η διαδικασία απογραφής, πραγματοποιείται κατά 
τα πρώτο τρίμηνο του έτους, κατά το οποίο οι στρα¬ 
τεύσιμοι διανύουν το δέκατο ένατο έτος της ηλικίας 
τους [π.χ. οι γεννηθέντες το έτος 1996 (ανήκοντες στην 
κλάση 2017) απογράφονται το έτος 2014]. 

2. Ειδικά, όσοι έχουν την ιδιότητα του μονίμου κα¬ 
τοίκου εξωτερικού, σύμφωνα με τις εκάστοτε κείμενες 
διατάξεις του νόμου περί Στρατολογίας των Ελλήνων, 
μπορούν να απογραφούν έως την προηγούμενη της 
ημερομηνίας που υποχρεούνται να καταταγούν στις 
Ένοπλες Δυνάμεις, λόγω λήξης ή διακοπής της νόμι¬ 
μης παραμονής τους έξω απ’ αυτές. Αυτοί μπορούν να 
απογράφονται, συμπληρώνοντας έντυπο Δελτίου Απο- 
γραφής και μέσω των αρμόδιων ελληνικών προξενικών 
αρχών, στο οποίο θα δηλώνουν τη διεύθυνσή τους στο 
εξωτερικό και τη διεύθυνση διαμονής τους στην Ελλάδα, 
εφόσον διαθέτουν, ή τη διεύθυνση διαμονής συγγενικού 
τους προσώπου και στη συνέχεια θα αποστέλλεται στην 
αρμόδια ΣΥ, σύμφωνα με τη διαδικασία του άρθρου 2 
παράγραφος 2 της παρούσας απόφασης. 

3. Αποδεικτικό κατάθεσης ΔΑ δεν εκδίδεται από τις 
ΣΥ και τα ΚΕΠ. Οι στρατεύσιμοι μπορούν να το εκτυ¬ 
πώνουν από την ιστοσελίδα της ΔΣΣΝΣ/ΓΕΕΘΑ (νννννν. 
3ΐΓ3ΐοΙθ9ΐ3.9Γ), πληκτρολογώντας το Στρατιωτικό Αριθμό 
τους ή τον Αριθμό του Δελτίου της Αστυνομικής Ταυ¬ 
τότητάς τους. 

4. Γ ια την καλύτερη εξυπηρέτηση των στρατευσίμων 
καθορίζονται τα εξής: 

α. Η ΔΣΣΝΣ/ΓΕΕΘΑ, μέσω του Γ ραφείου Τύπου/ΓΕΕΘΑ 
μεριμνά για την ενημέρωση των πολιτών, μέσω των Μέ¬ 
σων Μαζικής Ενημέρωσης (ΜΜΕ) πανελλήνιας εμβέλειας. 

β. Οι ΣΥ: 

(1) Το πρώτο δεκαήμερο του Δεκεμβρίου του προηγού¬ 
μενου της απογραφής έτους γνωστοποιούν την έναρξη 


της διαδικασίας απογραφής στα ΚΕΠ, στην Περιφέρεια, 
στους Δήμους, καθώς και σε κάθε άλλο φορέα εδαφικής 
αρμοδιότητάς τους που ενδεχομένως παρακολουθεί 
άτομα της αυτής ηλικίας, ο οποίος, κατά την κρίση τους, 
θα συμβάλει στην ευρεία δημοσιοποίηση της διαδικασί¬ 
ας απογραφής (ενδεικτικά αναφέρονται οι Διευθύνσεις 
Δευτεροβάθμιας Εκπαίδευσης του Υπουργείου Παιδείας 
και Θρησκευμάτων, τα λύκεια, οι σχολές της δευτερο¬ 
βάθμιας και τριτοβάθμιας εκπαίδευσης, τα Νοσηλευ¬ 
τικά Ιδρύματα Χρόνιων Παθήσεων, κλπ). Οι ΣΥ πλην 
των Περιφερειών Αττικής και Κεντρικής Μακεδονίας, 
ενημερώνουν και τα τοπικά Μέσα Μαζικής Ενημέρωσης 
(ΜΜΕ) έντυπου και ηλεκτρονικού τύπου. 

(2) Προετοιμάζονται κατάλληλα για την υποδοχή των 
στρατευσίμων. 

(3) Ενημερώνουν τους στρατευσίμους για τη διαδι¬ 
κασία στράτευσης, χορήγησης αναβολής σπουδών και 
κατάταξης, τονίζοντάς τους ιδιαίτερα τις συνέπειες σε 
περίπτωση μη τήρησης των σχετικών υποχρεώσεών 
τους. 

γ. Οι Διοικήσεις Στρατολογικών Υπηρεσιών (ΔΣΥ), εκ¬ 
δίδουν οδηγίες, προς τις Στρατολογικές Υπηρεσίες, για 
την ομαλή διεξαγωγή της απογραφικής διαδικασίας. 

δ. Τα ΚΕΠ ελέγχουν εγκαίρως την πρόσβασή τους 
στην μηχανογραφική εφαρμογή της ΔΣΣΝΣ/ΓΕΕΘΑ και 
αναρτούν στους πίνακες ανακοινώσεών τους τις ημε¬ 
ρομηνίες απογραφής, που τους κοινοποιήθηκαν από 
τις αρμόδιες ΣΥ. 

Αρθρο 4 

Διαδικασία τήρησης, μηχανογραφικής 
επεξεργασίας των ΔΑ 

1. Οι ΣΥ συμπληρώνουν στο Μηχανογραφικό Αρχείο 
της Κλάσης (ΜΑΚ) όλα τα προβλεπόμενα στοιχεία και 
προβαίνουν στην εκτύπωση του ΔΑ που υπογράφεται 
από τους ενδιαφερομένους. 

2. Τα ΚΕΠ, επίσης μετά την ηλεκτρονική καταχώρηση 
των στοιχείων των στρατευσίμων, εκτυπώνουν τα Δελ¬ 
τία Απογραφής και τα αποστέλλουν εντός δεκαημέρου, 
συγκεντρωτικά, μαζί με τις τυχόν συνυποβληθείσες από 
τους στρατευσίμους ιατρικές γνωματεύσεις - βεβαιώ¬ 
σεις, στις αρμόδιες ΣΥ. 

3. Τα Δελτία Απογραφής τηρούνται από τις ΣΥ στις 
οποίες υποβλήθηκαν και καταστρέφονται μετά την ονο¬ 
μαστική κατανομή των στρατευσίμων στους Κλάδους 
των Ενόπλων Δυνάμεων. 

4. Τα Δελτία Απογραφής των στρατευσίμων, που δή¬ 
λωσαν πάθηση ή βλάβη της υγείας τους, μαζί με τις 
ιατρικές γνωματεύσεις - βεβαιώσεις, υποβάλλονται από 
τις ΣΥ στην ΔΣΣΝΣ/ΓΕΕΘΑ εντός μηνός από τη λήξη 
της απογραφής. 

Άρθρο 5 

Τρόπος αναζήτησης όσων δεν κατέθεσαν ΔΑ 

1. Οι ΣΥ από την 1η Απριλίου αναζητούν, μέσω των 
Δημοτικών, Αστυνομικών και Προξενικών Αρχών, όσους 
δεν απογράφηκαν, προκειμένου να εξακριβώσουν τους 
λόγους, για τους οποίους ο κάθε στρατεύσιμος δεν 
υπέβαλε Δελτίο Απογραφής. Πριν την αποστολή στις 
παραπάνω Αρχές των εντύπων αναζήτησης, να γίνεται 
προσπάθεια εξακρίβωσης της διεύθυνσης διαμονής τους 
με κάθε πρόσφορο μέσο (π.χ. από τους Στρατολογικούς 
Πίνακες, το διαδίκτυο, τη Γ ενική Γ ραμματεία Πληροφο- 

ριακών Συστημάτων, τις αρμόδιες Υπηρεσίες της ΕΛ.ΑΣ 
για έκδοση αστυνομικής ταυτότητας, τις αρμόδιες για 
εγγραφή σε μητρώο αρρένων Υπηρεσίες των ΟΤΑ, κ.λπ.). 
Ειδικότερα, στις περιπτώσεις αναζήτησης στρατευσίμων 
μέσω των αρμόδιων προξενικών αρχών, εφόσον δεν 
προκύπτει πλήρης διεύθυνση διαμονής να αναγράφεται 
τουλάχιστον η πόλη στην οποία διαμένουν. 

2. Οι στρατεύσιμοι, που υποβάλουν Δελτίο Απογρα- 
φής από την 1η Απριλίου του έτους που διανύουν το 
19ο έτος της ηλικίας τους μέχρι και την προηγούμενη 
της ημερομηνίας αρχικής κατάταξης της κλάσης τους, 
θεωρούνται ότι το υπέβαλαν εκπρόθεσμα. Μετά την 
ημερομηνία αυτή, θεωρούνται ότι δεν υπέβαλαν Δελτίο 
Απογραφής είτε το καταθέσουν είτε όχι. 

Άρθρο 6 

Καταργούμενες διατάξεις 

Η υπ’ αριθμ. Φ.429.1/53/158328/Σ.1962/29 Δεκ 05 (ΦΕΚ 
1908, 30-12-05, τ. Β') ΚΥΑ Υπουργών Εσωτερικών Δημο¬ 
σίας Διοίκησης και Αποκέντρωσης, Εξωτερικών, Εθνι¬ 
κής Άμυνας και Δημόσιας Τάξης, καταργείται από την 
ημερομηνία έναρξης ισχύος της παρούσας. 

Άρθρο 7 

Τελικές διατάξεις 

Διοικητικές, ερμηνευτικές και διαδικαστικής (ρύσεως 
οδηγίες για την εφαρμογή της απόφασης αυτής εκδίδο- 
νται από τη Διεύθυνση Στρατολογικού - Στρατιωτικών Νο¬ 
μικών Συμβούλων του Γενικού Επιτελείου Εθνικής Άμυνας. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύσει από τη δημοσίευσή της. 

Αθήνα, 9 Δεκεμβρίου 2013 


ΟΙ ΥΠΟΥΡΓΟΙ 


ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΕΞΩΤΕΡΙΚΩΝ 


ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 


ΕΥΑΓΓΕΛΟΣ ΒΕΝΙΖΕΛΟΣ ΦΩΤΕΙΝΗ ΓΕΝΝΗΜΑΤΑ 


ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΕΣΩΤΕΡΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΛΕΩΝΙΔΑΣ ΓΡΗΓΟΡΑΚΟΣ ΚΥΡΙΑΚΟΣ ΜΗΤΣΟΤΑΚΗΣ 


ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 
-♦- 

Αριθμ. Φ. 473/98/775058/ Σ. 4549 (2) 

Απονομή Ηθικής Αμοιβής σε Μ.Υ. του ΥΠΕΘΑ/ΓΕΣ. 

Ο ΕΙΔΙΚΟΣ ΓΡΑΜΜΑΤΕΑΣ 
ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 61 και 62 του Ν. 3528/07 
(ΦΕΚ: 26/09.02.07, τ. Α'). 

β. Την υπ’ αριθμ. Φ. 900/250462/Σ. 1206/02.04.2013 πρό¬ 
ταση του ΓΕΕΘΑ. 

γ. Τη σύμφωνη γνώμη του Υπηρεσιακού Συμβουλίου 
Πολιτικού Προσωπικού ΥΠΕΘΑ/ΓΕΣ (Αριθμ. Πρακτικού 
17/09.10.2013). 

δ. Την υπ’ αριθμ. 252375/26-7-13 απόφαση ΥΕΘΑ «Μετα¬ 
βίβαση Αρμοδιοτήτων Υπουργού Εθνικής Άμυνας στον 
Ειδικό Γραμματέα του Υπουργείου Εθνικής Άμυνας» 
(ΦΕΚ: 1971/τ. Β713-8-13), αποφασίζουμε: 

Απονέμουμε την ηθική αμοιβή του «ΕΠΑΙΝΟΥ» στο 
μόνιμο υπάλληλο του ΥΠΕΘΑ/ΓΕΕΘΑ Μιχαήλ Γεώργιο 


του Χρύσιππού (ΑΜ: 22748), κλάδου ΠΕ Μηχανικών/Ηλε¬ 
κτρονικών Μηχανικών με βαθμό Δ' διότι, εργαζόμενος 
με υποδειγματική υπευθυνότητα και μεθοδικότητα, με 
υψηλό επαγγελματισμό, ιδιαίτερο ζήλο και εκτός ωρα¬ 
ρίου, προβάλλοντας την άρτια, εξειδικευμένη και ταυτό¬ 
χρονα πολύπλευρη κατάρτισή του, παρουσίασε εξαιρε¬ 
τικά αποτελέσματα σε μεγάλη διασπορά θεματολογίας 
και συνέβαλε με καινοτόμες προτάσεις και συντονισμό 
διακλαδικών δράσεων και πέραν των καθηκόντων του, 
στην επαύξηση των επιχειρησιακών δυνατοτήτων των 
ΕΔ, καθώς και στην σημαντική εξοικονόμηση οικονομικών 
πόρων. Επίσης μεταξύ των άλλων ως Εισηγητής/Συντονι- 
στής των μελετών και των σχετικών ενεργειών, οι οποίες 
ολοκληρώθηκαν σε βέλτιστο χρόνο και με το ελάχιστο 
δυνατό οικονομικό κόστος, για την σχεδίαση, ανάπτυξη 
και δοκιμαστική λειτουργία του εναλλακτικού ΕΘΚΕΠΙΧ/ 
ΓΕΕΘΑ, καθώς και τη σχεδίαση και ανάπτυξη εθνικών 
δυνατοτήτων δορυφορικών επικοινωνιών, στον επίγειο 
σταθμό δορυφορικών επικοινωνιών (ΕΣΔΕ) Αταλάντης, με 
αποτέλεσμα την ανεξαρτητοποίηση των ΕΔ από τρίτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2013 

Ο Ειδικός Γραμματέας 
ΑΝΤΩΝΗΣ ΟΙΚΟΝΟΜΟΥ 

-♦- 

Αριθμ. 8467 (3) 

Τροποποίηση της υπ’ αριθμ. 6878/14-10-2013 απόφα¬ 
σης του Περιφερειακού Διευθυντή Πρωτοβάθμιας 
και Δευτεροβάθμιας Εκπαίδευσης Κρήτης με Θέμα: 
«Συγκρότηση Σχολικών Δικτύων Εκπαίδευσης και 
Υποστήριξης». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΠΡΩΤΟΒΑΘΜΙΑΣ 
ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΚΡΗΤΗΣ 

Έχοντας υπόψη: 

1. Το ν. 3699/2008 (ΦΕΚ 199/Α/02-10-2008) «Ειδική Αγω¬ 
γή και Εκπαίδευση Ατόμων με αναπηρία ή με ειδικές 
εκπαιδευτικές ανάγκες». 

2. Το άρθρο 39 παρ. 4 του ν. 4115/2013 (ΦΕΚ 24/τ.Α'/30- 
01-2013) «Οργάνωση και λειτουργία ιδρύματος Νεολαίας 
και Δια βίου Μάθησης και Εθνικού Οργανισμού Πιστοποί¬ 
ησης Προσόντων και Επαγγελματικού Προσανατολισμού 
και άλλες διατάξεις». 

3. Την υπ’ αριθμ. Φ.350.2/1/32/Δ1/02-01 -2013 Υ.Α. (ΑΔΑ: 
ΒΕΦΙ9-Η4Ε) με θέμα: «Διορισμός Περιφερειακών Διευ¬ 
θυντών Εκπαίδευσης». 

4. Το υπ’ αριθμ. 65626/Γ6/15-5-2013 έγγραφο του 
Υ.ΠΑΙ.Θ.Π.Α. με θέμα «Συγκρότηση Σχολικών Δικτύων 
Εκπαίδευσης και Υποστήριξης». 

5. Το υπ’ αριθμ. 70257/Γ6/23-05-2013 έγγραφο του 
Υ.ΠΑΙ.Θ.Π.Α. με θέμα «Παροχή διευκρινίσεων επί του 
65626/Γ6/15-5-2013 σχετικού εγγράφου μας». 

6. Το υπ’ αριθμ. 143862/Γ6/07-10-2013 έγγραφο του 
Υ.ΠΑΙ.Θ. με θέμα «Σύσταση Σχολικών Δικτύων Εκπαί¬ 
δευσης και Υποστήριξης (Σ.Δ.Ε.Υ.)». 

7. Τις προτάσεις των Διευθυντών Πρωτοβάθμιας και 
Δευτεροβάθμιας Εκπαίδευσης αρμοδιότητάς μας. 

8. Το γεγονός ότι με την απόφαση αύτη δεν προκα- 
λείται δαπάνη στον Κρατικό Προϋπολογισμό. 

9. Την υπ’ αριθμ. 6878/14-10-2013 απόφαση του Περιφε¬ 
ρειακού Διευθυντή Πρωτοβάθμιας και Δευτεροβάθμιας 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εκπαίδευσης Κρήτης με θέμα: «Συγκρότηση Σχολικών 
Δικτύων Εκπαίδευσης και Υποστήριξης». 

10. Το με ημερομηνία 22/11/2013 μήνυμα ηλεκτρονι¬ 
κού ταχυδρομείου της Διεύθυνσης Ειδικής Αγωγής του 
ΥΠΑΙΘ, με το οποίο παρέχονται διευκρινήσεις σχετικά 
με τα ΣΔΕΥ, αποφασίζουμε: 

Τροποποιούμε την υπ’ αριθμ. 6878/14-10-2013 απόφασή 
μας με θέμα: «Συγκρότηση Σχολικών Δικτύων Εκπαίδευ¬ 
σης και Υποστήριξης» ως εξής: 

1. Στο θέμα της Απόφασης διαγράφεται η λέξη «Συ¬ 
γκρότηση» και αντικαθίσταται με τη λέξη «Σύσταση». 

2. Στα «έχοντας υπόψη», μετά τον αριθμό 6 προστί¬ 
θενται τα ακόλουθα: 

«...7. Τη με αριθμ. Φ.350.2/1/32/Δ1/02-01-2013 Υ.Α. (ΑΔΑ: 
ΒΕΦΙ9-Η4Ε) με θέμα: «Διορισμός Περιφερειακών Διευ¬ 
θυντών Εκπαίδευσης». 

8. Το γεγονός ότι με την απόφαση αύτη δεν προκα- 
λείται δαπάνη στον Κρατικό Προϋπολογισμό». 


3. Μετά τη λέξη Αποφασίζουμε διαγράφεται η λέξη 
«Συγκροτούμε» και αντικαθίσταται με τη λέξη «Συστή¬ 
νουμε». 

4. Από το 3ο Σχολικό Δίκτυο Εκπαίδευσης και Υπο¬ 
στήριξης με Κέντρο Υποστήριξης ΕΑΕ το 3ο Ειδικό 
Δημοτικό Σχολείο Ηρακλείου, της Διεύθυνσης Πρωτο¬ 
βάθμιας Εκπαίδευσης Ηρακλείου, διαγράφεται το 2ο 
Νηπιαγωγείο Αρχανών. 

Κατά τα λοιπά ισχύει ως έχει η υπ’ αριθμ. 6878/14-10-2013 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 29 Νοεμβρίου 2013 

Ο Περιφερειακός Διευθυντής 
ΑΠΟΣΤΟΛΟΣ ΚΛΙΝΑΚΗΣ 

